***JП ЗА КОМУНАЛНО УРЕЂЕЊЕ******– Владичин Хан***

***ул. Владике Пајсија бб. ПИБ: 106705858, Матични број: 20663944***

***Текући рачун: 160-398725-08***

***Тел. 017 473 648 Факс 017 473 648***

***Е-mail: komunalnohan@gmail.com***

**Република Србија**

**Скупштина општине**

**Владичин Хан**

**Општинском већу**

Предмет: Достава Одлуке о допуни одлуке о ценовнику услуга ЈП за комунално уређење Владичин Хан на сагласност

На основу члана 42. став 1. тачка 15) Статута Јавног предузећа за комунално уређење Владичин Хан (бр. 130/2017 и бр. 1355/2017), а у складу са чланом 28. став 1. и 3. Закона о комуналним делатностима ("Сл.гласник РС", бр. 88/2011, 104/2016 и 95/2018), достављамо Вам на сагласност Одлуку о допуни одлуке о ценовнику услуга ЈП за комунално уређење Владичин Хан, број: 596, која је донета на 6. седници Надзорног одбора предузећа, дана 13.04.2023.године.

Образложење

Одлуком о допуни одлуке о ценовнику услуга Јавног предузећа за комунално уређење Владичин Хан уводе се нове услуге предузећа:

* Рад камиона кипера IVECO ML 180E25 на одржавању градског зеленила,
* Превоз материјала камионом кипером IVECO ML 180E25, носивости 10т. на удаљености до 10 км, без утовара,
* Превоз материјала камионом кипером IVECO ML 180E25, носивости 10т. на удаљености већој од 10 км, без утовара,
* Поправка објеката саобраћајне инфраструктуре бетоном МБ 20,
* Поправка и изградња објеката саобраћајне инфраструктуре бетоном МБ 20 са ископом земље и постављањем оплате и
* Рад камиона кипера IVECO ML 180E25 на летњем и зимском одржавању путева и улица.
1. Набавком камиона кипера IVECO ML 180E25 са даском за чишћење снега и вученим посипачем соли, предлаже се увођење нових услуга: Рад камиона кипера IVECO ML 180E25 на одржавању градског зеленила (Одељак 4. ЦЕНОВНИК УСЛУГА ГРАДСКОГ ЗЕЛЕНИЛА, редни број: 7.23.) и Рад камиона кипера IVECO ML 180E25 на летњем и зимском одржавању путева и улица (Одељак 8. ЦЕНОВНИК РАДОВА НА РЕДОВНОМ ОДРЖАВАЊУ ПУТЕВА, Пододељак 8.5. ЦЕНОВНИК УСЛУГА АНГАЖОВАЊА РАДНИКА, МЕХАНИЗАЦИЈЕ И РУЧНОГ МОТОРНОГ АЛАТА, редни број: 32.), у износу од 5.000,00 динара по радном часу ангажовања.

Увођењем нових услуга употпуњује се сегмент пружања услуга на одржавању јавних зелених површина и одржавању путне инфраструктуре и знатно се повећава ефикасност рада и скраћује време обављања послова, пре свега код одржавања путева и улица.

Предложена цена формирана је у складу са чланом 25. став 1. тачка 3) Закона о комуналним делатностима и чланом 19. став. 2. тачка 3) Статута предузећа, односно начелом довољности цене да покрије пословне расходе.

У складу са чланом 20. став 1. тачка 3) Статута у одређивању цене комуналне услуге уграђена је и добит у висини од 2,50% цене коштања услуге, односно у износу од 122,08 динара по радном часу.

Цена коштања услуге формирана је на основу ангажовања камиона кипера од 1.000 радних сати годишње.

Структура предложене цене услуге рада камиона кипера IVECO ML 180E25 дата је у табели:

|  |  |  |
| --- | --- | --- |
| Р.бр. | Опис | Износ по радном часу |
| 1. | Амортизација  | 1.200,02 |
| 2. | Трошкови горива | 2.874,90 |
| 3. | Трошкови бруто II зараде руковаоца | 526,66 |
| 4. | Трошкови одржавања | 82,60 |
| 5. | Трошкови осигурања | 73,75 |
| 6. | Трошкови управе и режије | 120,00 |
| **7.** | **Цена коштања** | **4.877,92** |
| 8. | Добит (2,50%) | 122,08 |
| **9.** | **Цена услуге** | **5.000,00** |

Калкулација је рађена на основу вредности радног часа за возача, која износи 526,66 динара (бруто износ са доприносима за социјално осигурање на терет послодавца), утрошка горива од 15,54 литара евро дизела по радном часу и цени горива од 185,00 дин./литар. Амортизација је обрачуната на основу годишњег износа исте и годишњег пројектованог фонда часова рада камиона.

1. У Одељку 5. ЦЕНОВНИК ТРАНСПОРТНИХ УСЛУГА, предлаже се увођење нових услуга на позицијама – редним бројевима 9. и 10.:
* Превоз материјала камионом кипером IVECO ML 180E25, корисне носивости 10т. на удаљености до 10 км, без утовара, у износу од 8.000,00 динара по тури и
* Превоз материјала камионом кипером IVECO ML 180E25, корисне носивости 10т. на удаљености већој од 10 км, без утовара, у износу од 8.000,00 динара по тури увећаној за 150,00 динара по сваком пређеном километру.

Предложена цена превоза материјала камионом кипером IVECO ML 180E25, корисне носивости 10т. на удаљености до 10 км, без утовара, у износу од 8.000,00 динара по тури, формирана је у складу са чланом 25. став 1. тачка 3) Закона о комуналним делатностима и чланом 19. став. 2. тачка 3) Статута предузећа, односно начелом довољности цене да покрије пословне расходе.

У складу са чланом 20. став 1. тачка 3) Статута у одређивању цене комуналне услуге уграђена је добит у висини од 7,54% цене коштања услуге, односно у износу од 560,57 динара по тури.

Цена коштања услуге формирана је на основу ангажовања камиона кипера од 3.500 километара годишње на пословима транспорта материјала.

Структура предложене цене услуге дата је у табели:

|  |  |  |
| --- | --- | --- |
| Р.бр. | Опис | Износ по тури на удаљености до 10 км |
| 1. | Амортизација  | 3.428,62 |
| 2. | Трошкови горива | 555,00 |
| 3. | Трошкови бруто II зараде руковаоца | 2.889,11 |
| 4. | Трошкови одржавања | 236,00 |
| 5. | Трошкови осигурања | 210,70 |
| 6. | Трошкови управе и режије | 120,00 |
| **7.** | **Цена коштања** | **7.439,43** |
| 8. | Добит (7,54%) | 560,57 |
| **9.** | **Цена услуге** | **8.000,00** |

Предложена цена превоза материјала камионом кипером IVECO ML 180E25, корисне носивости 10т. на удаљености већој од 10 км, без утовара, у износу од 8.000,00 динара по тури увећаној за 150,00 динара по сваком пређеном километру, формирана је у складу са претходним начелима.

1. У Одељку 8. ЦЕНОВНИК РАДОВА НА РЕДОВНОМ ОДРЖАВАЊУ ПУТЕВА, Пододељак 8.1. ОДРЖАВАЊЕ ТРУПА ПУТА, предлаже се увођење нових услуга на позицијама – редним бројевима: 18. и 19.
* Поправка објеката саобраћајне инфраструктуре бетоном МБ 20, у износу од 14.000,00 динара по м3 уграђеног бетона.

Цена обухвата: набавку, превоз и ручну уградњу бетона МБ20 и

* Поправка и изградња објеката саобраћајне инфраструктуре бетоном МБ 20 са ископом земље и постављањем оплате, у износу од 21.500,00 динара по м3 уграђеног бетона.

Цена обухвата: набавку и превоз бетона МБ20 и оплате, ручни ископ земље, постављање оплате и ручну уградњу бетона МБ20.

Предложена цена поправке објеката саобраћајне инфраструктуре бетоном МБ 20, у износу од 14.000,00 динара по м3 уграђеног бетона, формирана је у складу са чланом 25. став 1. тачка 3) Закона о комуналним делатностима и чланом 19. став. 2. тачка 3) Статута предузећа, односно начелом довољности цене да покрије пословне расходе.

У складу са чланом 20. став 1. тачка 3) Статута у одређивању цене комуналне услуге уграђена је добит у висини од 6,22% цене коштања услуге, односно у износу од 819,63 динара по м3 уграђеног бетона.

Цена обухвата: набавку, превоз и ручну уградњу бетона МБ20.

Структура предложене цене услуге дата је у табели:

|  |  |  |  |  |
| --- | --- | --- | --- | --- |
| **Опис** | **Јед.мере** | **Количина (норматив)** | **Јединична цена** | **Износ** |
| Бетон МБ20 | м3 | 1,00 | 8.500,00 | 8.500,00 |
| Превоз бетона | м3 | 1,00 | 1.500,00 | 1.500,00 |
| Уградња бетона | радни час | 4,14 | 526,66 | 2.180,37 |
| Остали трошкови (превоз запослених, алата и трошкови управе и режије) | м3 | 1,00 | 1.000,00 | 1.000,00 |
| **Цена коштања** | м3 |  |  | **13.180,37** |
| Добит (6,22%) | м3 |  |   | 819,63 |
| **Цена услуге** | м3 |  |  | **14.000,00** |

Предложена цена поправке и изградње објеката саобраћајне инфраструктуре бетоном МБ 20 са ископом земље и постављањем оплате, у износу од 21.500,00 динара по м3 уграђеног бетона, формирана је у складу са претходним начелима.

У одређивању цене комуналне услуге уграђена је добит у висини од 1,13% цене коштања услуге, односно у износу од 239,32 динара по м3 уграђеног бетона.

Цена обухвата: набавку и превоз бетона МБ20 и оплате, ручни ископ земље, постављање оплате и ручну уградњу бетона МБ20.

Структура предложене цене услуге дата је у табели:

|  |  |  |  |  |
| --- | --- | --- | --- | --- |
| **Опис** | **Јед.мере** | **Количина (норматив)** | **Јединична цена** | **Износ** |
| Бетон МБ20 | м3 | 1,00 | 8.500,00 | 8.500,00 |
| Превоз бетона | м3 | 1,00 | 1.500,00 | 1.500,00 |
| Оплата за шаловање | м2 | 2,00 | 3.000,00 | 6.000,00 |
| Ископ земље | радни час | 2,50 | 526,66 | 1.316,65 |
| Постављање оплате | радни час | 1,45 | 526,66 | 763,66 |
| Уградња бетона | радни час | 4,14 | 526,66 | 2.180,37 |
| Остали трошкови (превоз запослених, алата и трошкови управе и режије) | м3 | 1,00 | 1.000,00 | 1.000,00 |
| **Цена коштања** | м3 |  |  | **21.260,68** |
| Добит (1,13%) | м3 |  |   | 239,32 |
| **Цена услуге** | м3 |  |  | **21.500,00** |

Калкулације су рађене на основу вредности радног часа за НК радника, која износи 526,66 динара (бруто износ са доприносима за социјално осигурање на терет послодавца) и нормативима: за ископ 1м3 земље III категорије: 2,50 h; за постављање оплате: 1,45 h; и за уградњу бетона: 4,14 h (за ручни утовар бетона и превоз у ручним колицима на удаљености до 10м: 1,93 h и за ручну уградњу бетона: 2,21 h).

У складу са законским одредбама, као Оснивачу, достављамо Вам на сагласност Одлуку о допуни одлуке о ценовника услуга ЈП за комунално уређење Владичин Хан, бр. 596 од 13.04.2023.године.

ПРИЛОГ: Као у тексту.

 ЈП за комунално уређење

 Владичин Хан

 Директор

 \_\_\_\_\_\_\_\_\_\_\_\_\_\_\_\_\_\_\_\_\_

 Горан Радивојевић